Copyright: Copyright Auralog


Kazalo

Uvod

Namestitev

Napotki

Učna metoda

Izberite lekcijo

Dialog

Vaja v izgovorjavi

Možnosti

Vaje

Pomoč

Poročilo o lekciji

Odpravljanje napak


Uvod

Osnovne značilnosti

Paket TaLk to Me


Namestitev

Zvočna kartica

Mikrofon

Slušalke ali zvočniki

Windows

Namestitev TaLk to Me

TALKTOME.INI

Zagon TaLk to Me

Brisanje TaLk to Me


Napotki

Splošna navodila

Nasveti

Mikrofon

Slušalke ali zvočniki


Učna metoda

Jeziki

Teme

Metodologija

Izboljševanje vaše izgovorjave


Izberite lekcijo

Zagon


Dialog

Zagon

Splošna načela

Odgovarjanje

Razpoložljive funkcije

Desni gumb na miški

Načini

Vaja v izgovorjavi

Nivo sprejemljivosti


Vaja v izgovorjavi

Zagon

Izbiranje stavka

Odgovarjanje

Razpoložljive funkcije

Načini

Poslušanje in ponavljanje

Posnemanje

Poslušanje posnetka

Rezultat

Izbira odseka

Beležke


Možnosti

Zagon

Jakost zvoka

Nivo sprejemljivosti

Prikaz besedila

Pisava

Čakam na odgovor

Šum iz ozadja

Informacije o sistemu


Vaje

Zagon

Povezovanje besed

Vstavite v prazna polja

Zaporedje besed

Vislice

Narek


Pomoč

Predstavitev

Programska pomoč

Informacije

Prevod


Poročilo o lekciji

Zagon

Pomen


Odpravljanje napak

Ničesar ne slišim!

Kakovost zvoka je slaba!

Računalnik me sploh ne sliši!

Računalnik me ne sliši pravilno!

Ne morem zagnati TaLk to Me!

Ne morem namestiti TaLk to Me!

Vedno dobim malo točk!

Kakovost slike je slaba!

Računalnik mojih poskusov ni razumel!


Osnovne značilnosti

Talk to Me je sodobno oblikovan učni pripomoček za učenje tujih jezikov, ki temelji na sproščenem dialogu med uporabnikom in računalnikom.

To učno metodo je omogočila napredna tehnologija obdelave zvoka.

Glavni namen TaLk to Me je izboljševanje vaše izgovorjave v tujem jeziku. Potem ko boste vadili izgovorjavo nekaterih stavkov, bo TaLk to Me analiziral vaš glas, ocenil vašo izgovorjavo ter vam pomagal napredovati.

A to še ni vse. Ko boste znali te stavke dobro izgovoriti, jih boste lahko vključili v dialoge TaLk to Me. Kot boste videli, so dialogi vzeti iz resničnega življenja, npr. na letališču, v banki, na pošti itd.

Ne skrbite, ponavljanja ni, kajti na vsaki zahtevnostni stopnji lahko izbirate med različnimi odgovori in vadite več govornih situacij.


Paket TaLk to Me

V paketu TaLk to Me boste našli:

•	en cederom,

•	uporabniški priročnik.

CD vsebuje programsko opremo, navodila za namestitev programa in lekcije (besedilo, zvok, besedišče, slike itd.). Ustreza posameznemu jeziku, stopnji ter temam.


Namestitev - Zvočna kartica
Zvočna kartica

Za uporabo TaLk to Me potrebujete zvočno kartico.

Od vašega računalnika je odvisno, ali je kartica že nameščena v matično ploščo ali obstaja ločeno. Če obstaja ločeno, jo morate vstaviti v ustrezno razširitveno režo. Danes večina multimedijskih računalnikov vsebuje že nameščeno zvočno kartico.

TaLk to Me je združljiv z vsemi 16-bitnimi Windows zvočnimi karticami.

Zvočno kartico boste morda morali namestiti. V ta namen je na trdi pogon potrebno naložiti zvočni gonilnik in ustrezno rekonfigurirati Windows.

Ob nameščanju zvočne kartice sledite navodilom iz spremnega priročnika.

Če je prepoznavanje zvoka slabo in je vaše število doseženih točk nenehno nizko, je vzrok morda v uporabi mikrofona slabše kvalitete, v napačni priključitvi mikrofona ali pa v slabem stiku. Za snemanje ter poslušanje vašega glasu uporabljajte zvočni zapisovalnik Windows 3.1 ali zapisovalnik Windows 95. Če je mikrofon slabo priključen, bo posnetek spačen ali pa signala za vnos sploh ne bo.


Namestitev - Mikrofon
Mikrofon

Mikrofon priključite v ustrezno vtičnico na zvočni kartici. Ponavadi obstajajo štiri vtičnice:

•	Microphone in

•	Line in

•	Headphones/ speakers out

•	Line out

Pazite, da boste mikrofon vključili v pravo vtičnico.


Namestitev - Slušalke ali zvočniki
Slušalke ali zvočniki

Priključite jih podobno kot mikrofon.

Od vrste vašega zvočnika (z ojačevalcem ali brez) je odvisno, ali ga boste priključili v vtičnico speakers out ali line out. Več informacij boste našli v priloženih navodilih.

Priključite slušalke/zvočnike v ustrezno vtičnico, in sicer v headphones/speakers out.

Slaba reprodukcija zvoka je lahko posledica uporabe slabih slušalk/zvočnikov, nepravilne priključitve ali pa slabega stika.


Windows

Za pravilno delovanje TaLk to Me mora biti sistem Windows pravilno nameščen in konfiguriran. Najosnovnejše, kar potrebujete, so način SVGA, zvočna kartica in dovolj spomina.

Grafična kartica in SVGA zaslon

Zvočna kartica

Spomin


Grafična kartica in SVGA zaslon

TaLk to Me potrebuje za optimalno delovanje ustrezen barvni zaslon (65536 barv). Vendar pa tudi zaslon z ločljivostjo 800 x 600 ali 1024 x 768 z najmanj 256 barvami zadostuje za dobro delovanje. Če je vaša konfiguracija sistema Windows nastavljena na prikaz 16 barv (način EGA/VGA), bodo fotografije, ki spremljajo dialoge, prikazane nezadovoljivo. Na zaslonu so bo prikazalo sporočilo:

Če je vaša konfiguracija sistema Windows nastavljena na ločljivost 640 x 480 ali manj, bo ločljivost TaLk to Me slabša. Prikazalo se bo sporočilo:

Če se na zaslonu pokaže eno od teh dveh sporočil, in če ima vaša grafična kartica vsaj 512 Kb spomina, bo zadostovalo, da za izboljšanje ločljivosti spremenite nastavitev. Pri tem upoštevajte navodila v priloženem priročniku za uporabo grafične kartice ali pa sledite tem navodilom, odvisno od vaše različice sistema Windows.

Postopna navodila za Windows 3.1

Postopna navodila za Windows 95


Postopna navodila za Windows 3.1

1. Pojdite v namestitveni program Windows Setup. Ta se običajno nahaja v programski skupini Glavna skupina, v oknu Upravljalnik programov.

2. Pojdite v Možnosti in kliknite Sprememba sistemskih namestitev.

3. Pod ikono Zaslon izberite Drug zaslon.

4. Sledite navodilom na zaslonu.


Postopna navodila za Windows 95

1. Ko je zaslon prazen, kliknite desni gumb miške.

2. Izberite Značilnosti v na vsebino občutljivem meniju.

3. V Značilnosti zaslona kliknite Namestitve.

4. V oknu Delovna miza nastavite število slikovnih pik

(640 x 480; 800 x 600; 1024 x 768) in v oknu Barve število barv (16, 256, 65536 itd.).


Namestitev - Windows - Zvočna kartica
Zvočna kartica

Uporabite lahko vsako 16-bitno zvočno kartico, ki je združljiva s sistemom Windows.

Če želite, da bo Windows - in s tem tudi TaLk to Me - deloval, mora biti kartica tudi pravilno nameščena. Z zvočno kartico običajno dobimo eno ali dve namestitveni disketi, ki vsebujeta datoteke, ki sistemu Windows omogočajo uporabo zvočne kartice. Upoštevajte tudi priročnik za uporabo zvočne kartice ter dokumentacijo sistema Windows.

Ko je namestitev končana, uporabite standardno orodje Snemalnik zvokov in preverite, ali zvočna kartica v sistemu Windows pravilno deluje.

Priključite mikrofon ter slušalke/zvočnike, posnemite svoj glas in poslušajte posnetek. Če je glas jasen, je bila kartica pravilno nameščena. Če ni, poiščite nasvet v dokumentaciji za uporabo zvočne kartice.


Spomin

TaLk to Me za delovanje potrebuje najmanj 8Mb spomina. Če imate na voljo le 4Mb, vam svetujemo, da pred uporabo programa TaLk to Me zaprete vse ostale uporabne programe, zmanjšate število rezidentnih programov in se izognete uporabi disketnega predpomnilnika.

Če pa imate na razpolago vsaj 8Mb, je priporočljivo, da uporabite najmanj 1Mb predpomnilnik (npr. uporabite SmartDrive, če imate MS-DOS 5.0, ali kasnejšo različico).

Dokumentacija sistema Windows

Za pravilno uporabo virov sistema Windows glejte priročnik za uporabo okolja Windows.


Namestitev TaLk to Me

Windows 95

Windows 3.1


Windows 95

Cederom s programom TaLk to Me vstavite v CD-pogon. Namestitev se bo samodejno začela čez nekaj sekund.


Windows 3.1

Cederom s programom TaLk to Me vstavite v CD-pogon.

V oknu Upravljalnik programov kliknite možnost Zaženi, ki se nahaja v meniju Datoteka. Vtipkajte D:/ (ali tisto črko, ki predstavlja vaš CD-pogon) in nato SETUP.

Pritisnite tipko Enter ali kliknite gumb V redu, da boste zagnali nastavitveni program.

Namestitveni program vas bo najprej vprašal, v kateri direktorij želite namestiti TaLk to Me (TALKTOME je privzet direktorij).

Nato vas bo prosil, da pokažete pot za dostop do CD-pogona, kjer bo shranil podatke. Prosil vas bo tudi, da nastavite nivo sprejemljivosti.

Če ga nastavite na 1, bo TaLk to Me sprejel praktično vse vaše odgovore, kljub slabi izgovorjavi ali pomenski nesmiselnosti.

Če želite delati na zahtevnejšem nivoju, preprosto izberite višji nivo. Nivo lahko spreminjate tudi znotraj datoteke TALKTOME.INI (glejte TALKTOME.INI).

Za namestitev TaLk to Me morate imeti na trdem pogonu na voljo 8Mb spomina.


TALKTOME.INI

TaLk to Me med namestitvijo kopira datoteko TALKTOME.INI v direktorij Windows.

Ta datoteka vsebuje operativne parametre TaLk to Me - jezik uporabnika, nivo sprejemljivosti itd. Vsi so nastavljeni v namestitvi.

TALKTOME.INI je standardna datoteka z besedilom, tako da se nastavitve lahko spreminjajo kadarkoli.


Zagon TaLk to Me

Za zagon TaLk to Me kliknite ustrezno ikono ali zaženite program TALKTOME.EXE.


Brisanje TaLk to Me

Če želite TaLk to Me izbrisati s trdega pogona, kliknite ikono za zagon programa UNINSTALL.


Splošna navodila

Ko bo TaLk to Me nameščen na vašem trdem disku, si ga boste nedvomno želeli takoj raziskati. Naš izdelek vam bo nudil največ, če se boste držali sledečih navodil:

Udobno se namestite

Če uporabljate slušalke, si jih namestite pravilno in udobno.

Mikrofon si namestite približno dva centimetra od ust in ga rahlo pomaknite v eno stran, da ne boste dihali vanj.

Govorite le na poziv

Z računalnikom se boste sporazumevali predvsem ustno; govorite le, kadar od vas pričakuje odgovor.

Če ste v nastavitvi Čakam na odgovor izbrali možnost Besedilo (glejte poglavje Možnosti), se bo na dnu zaslona pojavilo sporočilo:

Govorite…

Če ste izbrali možnost Animacija se bosta pokazali animirani podobi:

     ⇐⇒

Ko se boste enkrat navadili na računalnik, se boste z njim pogovarjali tako sproščeno, kakor bi se s kakšnim živim prijateljem.

Zdaj ste na vrsti, da spregovorite. Tudi tu je nekaj pravil, ki jih je priporočljivo upoštevati. Prej ko se boste navadili nanja, hitreje se boste sproščeno pogovarjali z računalnikom:

•	Govorite po pisku.

•	Ko govorite z računalnikom, ne govorite z nikomer drugim.

•	Poskusite delati sami v mirnem okolju; če to ni možno, uporabite ustrezno prilagojen mikrofon (glejte odstavek Mikrofon).

•	Ne hitite, govorite jasno in se izogibajte oklevanju. Ne pozabite, da morate govoriti dovolj glasno.

•	Vedno izbirajte med odgovori, ki se pokažejo na zaslonu.

•	Daljše stavke izgovorite dovolj hitro - ne pozabite, da je čas odgovarjanja omejen na 4 sekunde.

In ne nazadnje: umirite se in bodite sproščeni, saj boste tako najlažje ujeli ritem, poudarek in izgovorjavo vsakega stavka.


Nasveti

•	Nastavitev nivoja sprejemljivosti lahko poljubno spreminjate. Če ste začetnik, nastavite nivo sprejemljivosti na 1. Računalnik bo kljub slabi izgovorjavi sprejel vse vaše odgovore.

Pomembno: Nivo sprejemljivosti kmalu zvišajte, da se ne boste navadili slabe izgovorjave!

•	Ko vadite izgovorjavo, poskušajte čim bolj natančno posnemati vzorec; boljše boste posnemali, več točk boste dosegli.

•	Spreminjajte način govora, četudi se vam bo kdaj zazdelo, da se spakujete: kmalu se boste naučili izgovorjave, ki prinese največ točk.

Med predvajanjem posnetka se lahko osredotočite zgolj na en del besede ali stavka: tako boste videli, kaj vam povzroča težave, in jih odpravili.


Napotki - Mikrofon
Mikrofon

Mikrofon je nepogrešljivi del opreme za prepoznavanje govora.

Mikrofon slabe kvalitete bo vaš glas spačil, tako da vas TaLk to Me ne bo mogel razumeti; posledica bo nenehno nizko število točk.

Priporočljivo je, da v hrupnih okoljih (velike sobe, sejmi, jezikovni laboratoriji itd.) uporabljate enosmerne mikrofone (na primer SHURE SM10A). Ti namreč izločijo veliko nezaželenih šumov iz ozadja (govor drugih oseb itd.), tako da program lahko uporablja več učencev hkrati, ne da bi pri tem motili drug drugega.

Navadni mikrofoni nimajo takih prilagoditev in so zato primerni le za uporabo v tihem okolju, kjer bo računalnik sprejemal le glas učenca.


Napotki - Slušalke ali zvočniki
Slušalke ali zvočniki

Slušalke

Od okolja, v katerem boste vadili, je odvisno, ali boste uporabljali slušalke ali zvočnike.

Slušalke omogočajo, da med vajami ne motite ljudi okoli sebe. Zato jih ponavadi uporabljajo v jezikovnih laboratorijih, multimedijskih centrih, skupnih pisarnah itd.

Zvočniki

Zvočnike uporabljajte tam, kjer ne boste nikogar motili (npr. doma, v zaprti sobi). Za učenje s TaLk to Me so primernejši od slušalk.

Tehnične specifikacije proizvajalca zvočnikov ali slušalk so jasno opredeljene; od vaše zvočne kartice je odvisno, kateri tip zvočnikov/slušalk boste uporabljali. Ob nakupu se prepričajte, da so med seboj združljivi.


Jeziki

TaLk to Me ima na voljo že lekcije v angleškem, španskem, francoskem in nemškem jeziku, sledilo pa jih bo še več.

Razlikujte med:

•	jezikom, ki ga učenec uporablja za nadzor programske opreme;

•	jezikom, ki se ga uči in je označen na cederomu.

Nekateri jeziki so na voljo v dveh različicah (npr. britanska/ameriška angleščina). Razlika je pomembna zaradi prepoznavanja glasu ter ocenjevanja izgovorjave.


Teme

V vsaki lekciji je v obliki dialoga predstavljena ena tema.


Metodologija

TaLk to Me je vsestranski medij za učenje, ki ga doma ali v šoli lahko uporabljate kot dragocen učni pripomoček.

Oglejte si primer pravilne priprave na učenje:

I - Izberite lekcijo

Izberite lekcijo, ki bi se jo radi naučili.

II - Lahek dialog

Nastavite najnižji nivo sprejemljivosti, da bo računalnik brez težav sprejel vašo izgovorjavo. Tako se boste lahko najprej seznanili s tematiko lekcije in se o njej tudi že pogovarjali.

III - Težji dialog

Nivo sprejemljivosti nastavite na zahtevnejšo stopnjo in začnite ponovno vaditi dialog. Računalnik bo tokrat zavrnil vse slabo izgovorjene stavke.

V tem primeru uporabite vajo za izgovorjavo in jo izboljšujte.

IV - Izgovorjava, posnemanje

V tej vaji poslušate predvajani stavek in ga ponovite. Vsak poskus se točkuje, tako da lahko spremljate svoj napredek.

Največkrat se bo po poskusih natančnega posnemanja vaša izgovorjava izboljšala in takrat se boste lahko vrnili v dialog.

Včasih se boste morda želeli osredotočiti zlasti na izgovorjavo. To lahko storite na več načinov.

V - Izgovorjava, utrjevanje

Snov utrjujte: ponavljajte dialoge in dele stavkov, zapisujte število doseženih točk; pri tem si pomagajte z grafičnimi orodji.

Poglavje Učna metoda natančno opisuje uporabo teh orodij.

VI - Vrnitev v dialog

Ko ste odpravili težave z izgovorjavo, se lahko vrnete v dialog. Če se pojavijo nove, uporabite vaje, ki so na voljo.

VII - Dialog, zahtevnejša stopnja

Zahtevnost dialoga lahko povišate:

•	Z nastavitvijo nivoja sprejemljivosti na višjo raven, tako da bo TaLk to Me sprejel le dobro ali odlično izgovorjavo. Med vajo poskušajte dobiti čim višje število točk, kar pomeni, da mora biti vaše posnemanje natančno.

•	S spremembo nastavitev (glejte poglavje Možnosti), tako da besedilo dialoga na zaslonu ne bo več vidno. Na ta način boste izboljšali vašo sposobnost razumevanja govora.

•	S spremembo nastavitve, tako da izbor treh možnih odgovorov ni več prikazan na ekranu in morate delati po spominu. Na ta način si boste zapomnili cele stavke iz dialoga.

•	Z uporabo vseh treh danih odgovorov. S tem izrabite vse govorne možnosti, ki jih nudi dialog.


Izboljševanje vaše izgovorjave

Izbrali ste stavek in želite ga čim bolj pravilno izgovoriti. Preskok od začetne ene točke do maksimalno sedmih je sicer možen, a manj poguma vam bo vzelo, če boste merili nižje, recimo na povišanje z dveh na tri točke. Že to je dovolj velik uspeh.

In kako vam TaLk to Me pomaga izboljšati izgovorjavo?

I - Posnemanje

To je osnovno načelo, na katerem temelji TaLk to Me.

Otrok se uči govoriti s poslušanjem in posnemanjem tistega, kar sliši. Ko začne govoriti, so njegove prve besede zelo pogosto mami in oči. Starši te besede svojemu otroku vztrajno ponavljajo in upajo, da si jih bo zapomnil. Prvi poskusi so lahko malo majavi, a s ponavljanjem hitro napreduje. Vse osnovno besedišče pridobimo na ta način.

Do svojega drugega ali tretjega leta otrok osvoji občudovanja vredno število besed in izrazov. Ko starši popravljajo izgovorjavo svojih otrok, se ta izboljšuje do popolnosti. Težje besede otrok osvoji postopoma.

Učenec tujega jezika je v podobnem položaju, le da vlogo staršev prevzamejo rojeni govorci. Rojeni govorec (učitelj, BBC napovedovalec itd.) je model, ki ga učenec skuša posnemati.

TaLk to Me poustvari enako okolje za učenje jezika, ker predvaja zvočni primer stavka, ki ga najprej poslušate in nato ponovite.

Z zvestim posnemanjem zvočnega primera boste izboljšali vašo izgovorjavo.

II - Točke

TaLk to Me vas točkuje glede na to, koliko vaš poskus odstopa od zvočnega primera.

Izgovorjavo izboljšujete z vztrajnim ponavljanjem (spreminjanje intonacije, poudarek, ritem) toliko časa, dokler število točk ni višje. Višje število točk pomeni, da se približujete vzorcu.

III - Grafični prikaz

Izgovorjava vsakega stavka je prikazana kot zapis intenzitete glasu v času govora.

Zgornji grafični zapis je zvočni primer, spodnji grafični zapis pa vaš poskus.

Zaradi tega lahko svoj glas vidite:

               •  beseda ·                     tišina

Hey!                       I'm not               that                           old!

Stavek lahko razdelimo na besede in vsako tudi grafično prikažemo:

•	Hey! I'm not (Hej! Jaz nisem) je prvi blok na črti. To je prvi zvok, ki ga računalnik sprejme. Zlitje besed je jasno prikazano.

•	that (tako) je naslednji blok. Kratek premor med besedama not in that je očiten.

•	old (star). Ta blok je bolj potegnjen kot prejšnji in kaže, da moramo besedo old izgovarjati dalj časa.

S primerjanjem obeh grafičnih prikazov, vzorčnega in svojega, boste ugotovili, kaj vam pri izgovorjavi dela največ težav.

IV - Ponovno poslušanje

Ker so vaši poskusi shranjeni na trdem disku, jih lahko vedno znova poslušate, tako kakor tudi zvočni primer.

Metodo primerjalnega poslušanja uporabljajo v klasičnih jezikovnih laboratorijih ter pri učenju, ki temelji na poslušanju kaset. Večina programov za učenje jezika temelji na tem principu.

Samo s poslušanjem boste odkrili razlike med vašo in vzorčno različico.

V - Poslušanje enega dela stavka

Osredotočite se lahko samo na določen del stavka, ki ga označite z miško: kurzor postavite na začetek izbranega odseka, kliknete miško in držite, medtem ko s kurzorjem drsite proti koncu želenega odseka, kjer jo spustite.

Hey!	I'm not 	that	old!

Pristop

Primerjava vašega poskusa z zvočnim primerom je zelo preprosta; če označite I'm not that lahko vidite povezavo med besedilom, zvokom ter prikazom.

Če želite najti mesta, kjer se vaša izvedba razlikuje od vzorca, sledite naslednjim korakom:

•	Preverite grafični prikaz, da boste videli razlike.

•	Označite katero koli težavno mesto ter ga poslušajte še enkrat. Poskusite slišati, kje delate napako.

•	Osredotočite se na to mesto ter ga poskusite nekajkrat izgovoriti. Ostali del stavka izgovorite normalno, kot prej. Če se vaše število točk poviša za eno točko, je to že velik uspeh.

•	Označite še drugi del stavka, ki se vam je zdel težaven ter ponavljajte tretji korak, dokler ne boste zadovoljni.


Izberite lekcijo - Zagon
Zagon

V glavnem meniju izberite možnost Lekcija.

Na zaslonu se bodo prikazale vse lekcije, ki so na razpolago na cederomu. Kliknite želeno mesto.

Z izbiro ukaza Prva slika, se bo prikazala prva slika izbrane lekcije.

Na počasnejših računalnikih bo odpiranje te slike upočasnilo hitrost izbirne vrstice.

Kliknite ukaz Prekliči, če želite lekcijo zapustiti.

Kliknite gumb V redu, če želite izbrati označeno lekcijo.


Dialog - Zagon
Zagon

Do dialoga pridete tako, da:

•	v glavnem meniju izberete možnost Pogovor

ali

•	kliknete ustrezno ikono levo spodaj.

Pomembno! Dialoga ne morete zagnati, če prej niste izbrali lekcije.

Dialog lahko začnete vaditi:

•	od začetka,

•	od katerega koli dela,

•	od katerega koli vprašanja dalje.

Pomembno! Številka dialoga, ki ga vadite, je ves čas prikazana v zgornjem desnem kotu okna.

Če želite izbrati točno določen del dialoga, izberite ustrezno številko.

Če želite z vajo začeti pri določenem vprašanju, storite enako.

Pa začnimo!


Splošna načela

TaLk to Me skozi sproščen dialog med uporabnikom in računalnikom simulira prizore iz resničnega življenja.

Na zaslonu se bo, ob fotografiji, ki predstavlja govorni položaj, prikazalo vprašanje in nekaj odgovorov nanj. Izberite en odgovor.

TaLk to Me bo vaš odgovor obarval zeleno in vam včasih naj tudi odgovoril. Dialog se bo nadaljeval glede na odgovor, ki ga boste izbrali.

Dialog vsebuje:

•	Vprašanje: prikazano je v zgornjem desnem kotu ekrana, spremlja pa ga zvočni zapis, ki ga učenec posluša.

•	Slika: fotografija na levi strani ilustrira tematiko in govorni položaj v dialogu.

•	Odgovori učenca: po poslušanju učenec odgovori na vprašanja. Odgovori so prikazani na spodnji desni strani ekrana.

•	Računalnikova sporočila: ko računalnik prepozna učenčev odgovor, TaLk to Me prikaže računalnikov odgovor ali sporočilo na zgornji desni strani ekrana.

•	Odvijanje dialoga: ko učenec odgovori in so prikazana vsa sporočila, se dialog nadaljuje z naslednjim vprašanjem. Kako se bo dialog odvijal, je odvisno od učenčevih odgovorov, obstaja pa veliko različnih možnosti.


Dialog - Odgovarjanje
Odgovarjanje

Pri odgovarjanju upoštevajte naslednja navodila:

•	Počakajte na pisk: TaLk to Me vašega odgovora ne bo sprejel, če boste prezgodaj odgovorili.

•	Odgovarjajte strnjeno in brez daljših presledkov med besedami: TaLk to Me bo avtomatično predvideval, da ste končali z govorjenjem ter vas bo skušal oceniti.

Glede na nivo sprejemljivosti, ki ste ga izbrali, boste dobili odgovor zavrnjeno ali nerazumljeno. V programu TaLk to Me se za premolk šteje tišina, daljša od 1/2 sekunde.

•	Posnemajte zvočni primer: višji ko je nivo sprejemljivosti, boljša mora biti vaša izgovorjava, če želite, da bo vaš odgovor sprejet. Uporabite vajo za izgovorjavo.

•	Omejen čas govorjenja: na voljo boste imeli največ štiri sekunde govornega časa. Pri daljših odgovorih morate govoriti hitreje, sicer vas bo računalnik prekinil.

•	Izberite samo enega od danih odgovorov: če nastavite nivo sprejemljivosti na 1, bo TaLk to Me sprejel katerega koli od danih odgovorov. Če boste odgovorili drugače, vas računalnik morda ne bo razumel.


Dialog - Razpoložljive funkcije
Razpoložljive funkcije

Med dialogom lahko s preprostim klikom na ustrezen gumb uporabljate naslednje funkcije:

	• Premik k naslednjemu vprašanju: vprašanje, na katerega odgovarjate, lahko prekinete in se takoj premaknete k naslednjemu.
	• Vrnitev k prejšnjemu vprašanju: kot v prejšnji možnosti, tudi tukaj zapustite vprašanje, na katerega odgovarjate, ter se vrnete k prejšnjemu.
	• Jakost zvoka: s to funkcijo nadzirate jakost zvoka; stopnja glasnosti je prikazana na ikoni.
	• Nivo sprejemljivosti: s klikom te ikone spremenite nivo sprejemljivosti. Izbrani nivo je prikazan na ikoni.
	• Premor: za premor se lahko odločite med poslušanjem zvočnega primera ali preden odgovorite. S ponovnim klikom gumba se lekcija nadaljuje.
	• Vaje iz slovnice in besedišča: s temi ikonami lahko zaženete vaje (povezovanje besed, vstavljanje v prazna polja, vislice, besedni red, narek).
	• Programska pomoč: zagon s klikom ikone.
	• Informacije o programski opremi: ta ikona posreduje podatke o funkcijah, ki jih dosežete s klikom desnega gumba na miški.
	• Izhod: s klikom tega gumba se dialog zapre in vrnete se v glavni meni TaLk to Me.


Desni gumb na miški

Ko ste v Dialogu, lahko s klikom desnega gumba na miški zaženete tri različne menije, občutljive za vsebino.

- Ko je kazalček miške usmerjen na vprašanje, lahko:

•	poslušate posnetek vprašanja.

- Ko je kazalček miške usmerjen na odgovor, lahko:

•	zaženete vajo v izgovorjavi;

•	poslušate posnetek odgovora;

•	dobite prevedeno besedilo.

- Ko je kazalček usmerjen v levi del zaslona, lahko:

•	zaženete vajo v izgovorjavi;

•	zaženete vaje iz slovnice in besedišča;

•	dobite prevod vseh stavkov;

•	zapustite dialog.


Dialog - Načini
Načini

Dialog je sestavljen iz treh faz:

- predvajanja vprašanja/računalnikovega sporočila;

- čakanja na vaš odgovor;

- premora, kadar je potreben.

Če ste v nastavitvi Čakam na odgovor izbrali možnost Besedilo (glejte poglavje Možnosti), se bo na dnu zaslona pokazalo sporočilo:

Govorite...

Če ste izbrali možnost Animacija, se bosta pokazali naslednji podobi:

.        ⇐⇒


Dialog - Vaja v izgovorjavi
Vaja v izgovorjavi

V tej vaji boste ponavljali stavke iz dialoga, ki ga trenutno vadite.

Uporabite jih takoj, ko naletite na težavo, na primer, če bo TaLk to Me zavračal vaš poskus, ali, če ne boste znali izgovoriti stavka.

V vaji za izgovorjavo boste slišali zvočni primer. Ponovite ga in pri tem poskusite doseči najvišji možni rezultat. Potrudite se in izpopolnite svoj izgovor! (glejte poglavje Vaja v izgovorjavi).

Dostop do vaje:

•	kazalček miške usmerite na enega od odgovorov, kliknete desni gumb miške in izberete možnost Vaja v izgovorjavi;

•	kliknete enega od ponujenih odgovorov;

•	kazalček miške usmerite v drug del zaslona (razen na vprašanja), kliknete desni gumb miške in izberete možnost Vaja v izgovorjavi.

Več informacij boste našli v poglavju Izboljševanje vaše izgovorjave.


Dialog - Nivo sprejemljivosti
Nivo sprejemljivosti

Izbrani nivo sprejemljivosti ima v vaji pomembno vlogo. Določite ga sami. Od njega je odvisno, kako zahteven bo računalnik do vaših odgovorov.

Zahtevnostne stopnje se vrstijo od 1 do 7.

Če boste izbrali nižjo zahtevnostno stopnjo, bo TaLk to Me manj zahteven in bo sprejel večino vaših odgovorov.

Če boste izbrali višjo stopnjo, bo TaLk to Me zahtevnejši in bo sprejel vaše odgovore le, če bo vaša izgovorjava dobra ali izvrstna.

Med izbranim nivojem sprejemljivosti in številom doseženih točk pri posamezni vaji obstaja neposredna povezava. (Pomembno: to število točk v dialogu ni prikazano).

Število točk pod nivojem sprejemljivosti ⇒ zavrnitev, dialog se ustavi.

Število točk nad nivojem sprejemljivosti ⇒ potrditev, dialog se nadaljuje.

S klikom te ikone pred začetkom dialoga nastavite nivo sprejemljivosti.

Če ste nivo sprejemljivosti nastavili na 1, bo računalnik sprejel vse vaše odgovore in ne bo upošteval slabe izgovorjave ali pomenskega nesmisla.

Pomembno! Te funkcije ne uporabljajte za preskok od težavnih odsekov k lažjim! Če imate težave, uporabite vajo v izgovorjavi. Ne spreminjajte nivoja sprejemljivosti med dialogom.

Najnižji nivo sprejemljivosti lahko določite že med nameščanjem programa. TaLk to Me vam ne bo dopustil, da bi nivo nato ponovno znižali. (To bi bilo vsekakor prelahko!)

Ukaz za višanje ali nižanje nivoja boste našli v datoteki TALKTOME.INI v direktoriju Windows.


Vaja v izgovorjavi - Zagon
Zagon

Do te vaje pridete tako, da:

•	v glavnem meniju izberete možnost Izgovorjava

ali

•	z miško kliknete ustrezno ikono.

Pomembno! Vajo lahko zaženete le, ko ste lekcijo že izbrali.

Zaženete jo lahko tudi med dialogom, in sicer s klikom ustrezne ikone ali enega od danih odgovorov.


Izbiranje stavka

V vaji za izgovorjavo izberite in označite stavek, ki ga želite vaditi.


Vaja v izgovorjavi - Odgovarjanje
Odgovarjanje

Vadite lahko na tri načine:

•	V Vajo lahko pridete iz dialoga, s klikom enega od danih odgovorov. S tem se posebej osredotočite na stavek, ki ga želite vaditi.

•	V vajo lahko pridete iz dialoga, s klikom desnega gumba miške na levi strani zaslona.

•	V vajo lahko pridete iz glavnega menija; vadite lahko vse stavke, ki so uporabljeni v lekciji (približno 100).

Med vajo upoštevajte naslednje:

•	Počakajte na pisk: če boste prezgodaj odgovorili, TaLk to Me vašega odgovora ne bo sprejel.

•	Odgovarjajte strnjeno in brez daljših presledkov med besedami: TaLk to Me bo predvideval, da ste končali z govorjenjem in vas bo ocenil. Zato boste dosegli tudi nižje število točk. Izogibajte se premolkom, daljšim od 1/2 sekunde.

•	Omejen čas govora: na voljo boste imeli največ štiri sekunde govornega časa. Pri daljših odgovorih odgovarjajte hitreje, sicer vas bo računalnik prekinil.


Vaja v izgovorjavi - Razpoložljive funkcije
Razpoložljive funkcije

S klikom ustrezne ikone lahko med vajo v izgovorjavi uporabite naslednje funkcije:

Izbira novega zvočnega primera: kadar koli lahko izberete nov stavek.

Izbira vašega poskusa: vsi vaši poskusi so shranjeni na trdem disku, tako da jih lahko vedno znova poslušate ter vidite dosežene točke in grafični prikaz. To storite tako, da v pravokotniku z izbiro označite stavek, ki ga želite ponovno slišati.

Izbira posameznega odseka: TaLk to Me avtomatično predvaja vaš poskus ali zvočni primer v celoti, lahko pa se odločite, da boste poslušali ali vadili le določeni odsek stavka.

Predvajanje zvočnega primera: to funkcijo uporabite, če želite ponovno poslušati zvočni primer. Če označite le del stavka, se bo predvajal le ta del.

Predvajanje vašega poskusa: to funkcijo uporabite, če želite ponovno poslušati svoj poskus. Če označite le del stavka, se bo predvajal le ta del.

Premor: zanj se lahko odločite med poslušanjem zvočnega primera ali pa preden odgovorite. S ponovnim klikom ikone se lekcija nadaljuje.

Izhod: vaja v izgovorjavi se zapre in vrnete se v glavni meni TaLk to Me ali v dialog.


Vaja v izgovorjavi - Načini
Načini

Vaja v izgovorjavi je sestavljena iz treh faz:

- predvajanja vašega/zvočnega primera;

- čakanja na ponovitev stavka;

- premora, kadar je potreben.


Poslušanje in ponavljanje

TaLk to Me predvaja zvočni primer stavka, ki ste ga izbrali. Vi stavek ponovite in dobite od 1 do 7 točk. TaLk to Me bo primer predvajal, kolikorkrat boste želeli.

Vedno se lahko odločite za premor ali za izhod.


Posnemanje

Posnemanje je osnovno in bistveno načelo TaLk to Me.

Podpoglavje Izboljševanje vaše izgovorjave vsebuje napotke in nasvete o načinu posnemanja za doseganje boljše izgovorjave.

Tudi točkovanje temelji na posnemanju - bolj ko se boste v izgovorjavi približali predvajanemu zvočnemu primeru, višji bo vaš rezultat.


Poslušanje posnetka

Zvočni primer lahko poslušate vedno znova. Enako velja za vaše poskuse, ki so shranjeni na trdem disku.

Izbirno okno kaže, katere poskuse ponovno predvajate in koliko točk ste dosegli; različne poskuse izbirate s premikom kurzorja gor ali dol.

Če želite na zaslonu videti grafični prikaz predvajanega stavka, kliknite enkrat.

Kliknite dvakrat, če želite posnetek slišati in videti.


Rezultat

Število točk (1-7), ki ste ga dosegli pri posamičnem poskusu, je zapisano nad grafičnim prikazom in tudi pod njim, kot vrsta rdečih kvadratov (1 kvadrat = 1 točka).

Če se vaše število točk ujema ali presega nivo sprejemljivosti, je grafični prikaz enake barve kakor prikaz zvočnega primera.

Če pa vaša izgovorjava ne doseže nivoja sprejemljivosti, je grafični prikaz drugačne barve.

TaLk to Me vam podeli točko glede na razhajanje med vašim in zvočnim primerom.

Izgovorjavo lahko izboljšate z vztrajnim ponavljanjem stavka (spreminjajte intonacijo, poudarek in ritem), dokler ne dosežete več točk. Večje število točk pomeni, da se približujete zvočnemu primeru.

Moškemu nikakor ni potrebno posnemati vzorca na način, kakor ga izgovarja ženska. Posnema naj le intonacijo, ritem itn.


Izbira odseka

TaLk to Me zvočni posnetek avtomatično predvaja v celoti. Lahko pa si izberete in poslušate le en del stavka.

Odsek izberete tako, da:

•	kazalček miške nastavite na začetek tistega dela stavka, ki bi ga radi vadili,

•	kliknete levi gumb na miški,

•	nato gumb držite in z miško drsite po grafičnem prikazu,

•	spustite gumb, ko pridete do konca odseka, ki ga želite vaditi.

Na ta način boste slišali le označeni del stavka.


Beležke

Okence na dnu zaslona vam ves čas kaže naslednje podatke:

•	število poskusov v izgovorjavi,

•	število zavrnjenih poskusov:

odgovorili ste prezgodaj,

govorili ste predolgo, preglasno itn.

•	najboljši rezultat

•	povprečno število doseženih točk

•	najslabši rezultat


Možnosti - Zagon
Zagon

Če želite preveriti ali spremeniti nastavitve, v glavnem meniju izberite Možnosti.

Dostop do nekaterih nastavitev je možen neposredno iz dialoga, npr. nivo sprejemljivosti in jakost zvoka.


Jakost zvoka

Če želite zvišati jakost, kliknite desno puščico ali pa premaknite drsnik v desno.

Če želite jakost znižati, kliknite levo puščico ali premaknite drsnik v levo. Stopnja jakosti je prikazana na sredini okna.

Če želite novo nastavljeni nivo jakosti shraniti, pritisnite gumb V redu. Če želite shraniti prejšnji nivo, pritisnite gumb Prekliči.


Možnosti - Nivo sprejemljivosti
Nivo sprejemljivosti

Nivo sprejemljivosti lahko nastavite tako, da ustreza vašemu znanju ali pa ga nastavite na nivo, ki ga želite doseči (glejte Vaja v izgovorjavi).

Če želite nivo zvišati, kliknite desno puščico ali pomaknite drsnik v desno.

Če ga želite znižati, kliknite levo puščico ali pomaknite drsnik v levo. Novi nivo je prikazan na sredini okna.

Če želite novi nivo shraniti, kliknite gumb V redu. Če ga ne želite shraniti, kliknite gumb Prekliči.


Prikaz besedila

Med dialogom so na zaslonu vidna tri besedilna okna:

•	Vprašanje: med predvajanjem zvočnega primera je vprašanje zapisano desno zgoraj.

•	Odgovori učenca: na vprašanje odgovorite z enim izmed možnih odgovorov, ki so prikazani na zaslonu desno spodaj.

•	Računalnikova sporočila: ko računalnik vaš odgovor prepozna, TaLk to Me nad vprašanjem prikaže sporočilo.

Ti trije parametri so odločilni za prikaz besedila med dialogom.

Oznaka na levi strani teh treh parametrov (vprašanja, odgovori, računalnikova sporočila) pomeni, da bo med dialogom prikazano besedilo.

Če oznake ni, besedilo ne bo prikazano.


Pisava

Med dialogom so lahko prikazane štiri vrste besedila:

•	Vprašanje: med predvajanjem zvočnega primera je vprašanje zapisano desno zgoraj.

•	Odgovori učenca: na vprašanje odgovorite z enim izmed možnih odgovorov, ki so prikazani na zaslonu desno spodaj.

•	 Računalnikova sporočila: ko računalnik vaš odgovor prepozna, TaLk to Me nad vprašanjem prikaže sporočilo.

•	Sporočilo o napaki: kadar ne odgovorite pravilno, TaLk to Me na dnu zaslona prikaže sporočilo o napaki.

Obliko pisave izberete glede na besedilo.

Najprej izberite besedilo, nato pisavo.

Ko izberete pisavo, se na desni strani okna prikaže predogled.


Čakam na odgovor

Izbirate lahko med besedilom ali animacijo.


Šum iz ozadja

TaLk to Me analizira šume v vašem okolju in se prilagodi sprejemanju vašega glasu.

Pomembno: medtem ko TaLk to Me meri količino šumov iz ozadja, ne govorite, se ne dotikajte mikrofona in ne delajte drugega hrupa. Merjenje traja približno eno sekundo.

Ta funkcija programu TaLk to Me omogoča razlikovati med tihim ter hrupnim okoljem; uporabite jo, kadar je sprejem vaših poskusov slabši (nenaden padec števila točk).


Informacije o sistemu

Ta možnost vam omogoča vpogled v nastavitev vašega sistema.

Prikaže vam informacije o vaši grafični kartici, o zvočni kartici ter o hitrosti vašega računalnika.


Vaje - Zagon
Zagon

Do vaj pridete tako, da v glavnem meniju izberete možnost Vaje.

Zaženete jih lahko tudi iz dialoga s klikom ustrezne ikone.

S klikom ustrezne ikone lahko vajo prekinete, dobite odgovor ali pregled končane vaje.

          Izhod                  [image]   Odgovor            [image]  Pregled


Povezovanje besed

V tej vaji so besede/fraze zapisane v dveh stolpcih in vi jih morate med seboj pravilno povezati.

Kazalček miške nastavite na prvo besedo, kliknite in z miško drsite proti besedi v drugem stolpcu.


Vstavite v prazna polja

Besede, ki jih vidite na dnu ekrana, vstavite v prazna polja.

Z miško kliknite na izbrano besedo in jo prenesite v prazno polje.


Zaporedje besed

Besede v stavku morate urediti v pravilen vrstni red; besede premikate iz zgornjega polja v spodnje.

Če besedo dvakrat kliknete, bo ta avtomatično skočila na prvo prazno mesto.

Besedo lahko v spodnje polje prenesete tudi tako, da jo z enoklikom primete in jo spustite na ustrezno mesto.


Vislice

Poiščite črke, ki sestavljajo besedo.

Na voljo imate omejeno število poskusov. Črko izberete tako, da nanjo kliknete.


Narek

Natipkajte besedilo, ki vam ga predvaja računalnik.


Predstavitev

Na voljo so tri vrste programa za pomoč: programska pomoč, informacije ter prevod besedila.


Programska pomoč

Odgovore na vprašanja o delovanju programa boste dobili s klikom te ikone.


Informacije

S klikom te ikone pridete do informacij o funkcijah, ki jih lahko zaženete z desnim gumbom miške.


Prevod

S klikom te ikone dobite prevod besedila.


Poročilo o lekciji - Zagon
Zagon

Če želite videti, kako uspešno ste opravili vaje, v glavnem meniju izberite možnost Poročilo o lekciji.

Program vam prikaže dosežene točke za vsako vajo posebej: za dialog, izgovorjavo, povezovanje besed, prazna polja, zaporedje besed, vislice, narek.


Pomen

Vsak stolpec predstavlja eno vajo. Ocene so prikazane v stolpcih.

Zelena barva pomeni uspeh, rdeča barva pa neuspeh.

Več vaj opravite, bolj poln je stolpec. Ko opravite vse vaje, je stolpec poln.


Ničesar ne slišim!

•	Preverite, ali so slušalke/zvočniki pravilno priključeni.

•	Preizkusite jih z uporabo drugega programa ali pa jih uporabite na drugem računalniku.

•	Preverite, ali je TaLk to Me pravilno nameščen in pravilno deluje; vzrok za težavo je lahko drugje, zato bodite pozorni še na druge pokazatelje.

•	Morda vaša zvočna kartica ne deluje. Poskusite jo uporabiti z drugim programom. Poskusite se posneti z orodji zvočni zapisovalnik Windows 3.1 ali zapisovalnik Windows 95 in poslušajte posnetek.

•	Če ima vaša zvočna kartica program mešalne mize, preverite njene nivoje.


Kakovost zvoka je slaba!

•	Preverite, ali so slušalke/zvočniki pravilno priključeni.

•	Preizkusite jih z uporabo drugega programa ali na drugi napravi.

•	Ali je kakovost zvoka slaba ves čas, ali samo, kadar predvajate posneto vajo v izgovorjavi? V tem primeru je namreč slab vaš mikrofon.

•	Vaša zvočna kartica morda ne deluje pravilno. Preizkusite jo ločeno od programa.

•	Če slišite le enakomeren, oster zvok, je morda težava v sporu med različnimi karticami. Poskusite spremeniti prekinitve in naslove.

•	Če ima vaša zvočna kartica program mešalne mize, preverite njene nivoje.


Računalnik me sploh ne sliši!

•	Preverite, ali so slušalke/zvočniki pravilno priključeni.

•	Preizkusite jih z uporabo drugega programa ali na drugem računalniku.

•	Govorite glasneje; preverite, ali vas računalnik sploh ne sliši ali pa vas slabo sliši.

•	Preverite, ali je TaLk to Me pravilno nameščen in pravilno deluje; vzrok za težavo je lahko drugje, zato bodite pozorni še na druge pokazatelje.

•	Morda ne deluje vaša zvočna kartica. Poskusite jo uporabiti z drugim programom. Poskusite se posneti z orodji zvočni zapisovalnik Windows 3.1 ali zapisovalnik Windows 95 in poslušajte posnetek.

•	Če ima vaša zvočna kartica program mešalne mize, preverite njene nivoje.


Računalnik me ne sliši pravilno!

•	Preverite, ali je mikrofon pravilno priključen.

•	Preverite, ali se težava pojavlja tako med dialogom kakor tudi med vajo v izgovorjavi. V nasprotnem primeru preverite poglavji Vaja v izgovorjavi in Možnosti.

•	Poskusite izluščiti težavo; vprašajte se, ali pravilno sledite navodilom ali pa je težava morda v samem računalniku.

•	Preverite vaš mikrofon z drugim programom ali na drugi napravi.

•	Če ima vaša zvočna kartica program mešalne mize, preverite njene nivoje.


Ne morem zagnati TaLk to Me!

•	Ali ste imeli težave pri namestitvi? Poskusite znova in natančno sledite navodilom.

•	Preverite, ali je sistem Windows pravilno konfiguriran.

•	Preverite, koliko spomina je na voljo.

•	Ali zvočna kartica pravilno deluje? Upoštevajte navodila, ki jih najdete v priročniku za namestitev zvočne kartice.

•	Morda je težava v sporu med karticami. Upoštevajte navodila in podatke o vsaki kartici.


Ne morem namestiti TaLk to Me!

•	Preverite, ali branje vašega cederoma deluje; v Urejevalniku datotek preverite glavni direktorij cederoma TaLk to Me. Upoštevajte navodila za vaš CD-pogon.

•	Prepričajte se, ali imate v pogonu pravi cederom.

•	Preverite, ali imate na trdem disku dovolj prostora.

•	Če je težava povezana z zvočno kartico, upoštevajte navodila, še posebej tista, ki se nanašajo na spor.

•	Preverite, ali je sistem Windows pravilno konfiguriran.


Vedno dobim malo točk!

•	Oglejte si podpoglavje Izboljševanje vaše izgovorjave.

•	Mikrofon vam pači glas. Oglejte si podpoglavje Mikrofon.

•	Morda vse ni pravilno priključeno: preberite si Računalnik me ne sliši pravilno!

•	Morda je v vašem okolju preveč šumov iz ozadja; poskusite vaditi v mirnem okolju.


Kakovost slike je slaba!

•	Ali imate SVGA grafično kartico s 512 Kb? Brez nje bo kakovost slike slaba.

•	Ali je konfiguracija sistema Windows pravilna? Prepričajte se, ali je nastavljena na 256 barv, 800 x 600.

•	TaLk to Me vas ob zagonu obvesti, da lahko deluje le s 16 barvami.


Računalnik mojih poskusov ni razumel!

•	Preverite nivo sprejemljivosti; višji ko je nivo, težje bodo sprejeti vaši odgovori!

•	Z vajo poskusite izboljšati svojo izgovorjavo in opazujte točke, ki vam jih računalnik dodeljuje.